cyanic-selkie/wikianc huggingface dataset:
Athena, Oregon
Athena is 'n dorp in die noordooste van Oregon, in die Umatilla-distrik.
Demografie
In 2000 het die dorp 'n bevolking van 1 221 gehad: 90,17% wit, 0,00% swart of Afro-Amerikaans, 3,69% Amerikaanse inboorlinge, 0,16% Asiaties, 0,08% Pasifiese eilanders, 3,6% van ander rasse en 2,29% van twee of meer rasse. Spaans-Amerikaners of Latyns-Amerikaners van enige ras het 5,16% van die bevolking uitgemaak.
Homo habilis
Homo habilis (ook Australopithecus habilis) is ’n spesie van die tribus Hominini, wat sowat 2,33 tot 1,44 miljoen jaar gelede geleef het tydens die Pleistoseen-periode. Hoewel daar omstredenheid is omdat die spesie in die genus Homo geplaas is eerder as in Australopithecus, word die breingrootte op 550 cm3 tot 687 cm3 geraam, eerder as op 363 cm3 tot 600 cm3 soos voorheen vermoed – dus word dit meestal as ’n Homo-spesie beskou.
Van alle spesies in die genus Homo lyk H. habilis die minste soos moderne mense (behalwe die ewe omstrede Homo rudolfensis), en sy klassifikasie as Homo is sedert die 1960's die onderwerp van debat. H. habilis was kort en het relatief lang arms gehad in vergelyking met die mens; tog het die gesig minder vooruit gestrek as dié van Australopithecus, waarvan dit vermoedelik afstam. Die breinkapasiteit is effens minder as die helfte van Homo sapiens. Ondanks die aapagtige vorm van die liggaam word H. habilis-oorblyfsels dikwels aangetref saam met primitiewe steengereedskap, soos in Tanzanië en Kenia.
Vondste
’n Relatief volledige kopbeen (1,9 miljoen jaar oud), in 1973 in Kenia ontdek. ’n Onderkaak (1,75 miljoen jaar oud), in 1960 in Tanzanië ontdek. ’n Kopbeen, ook bekend as "Twiggy" (1,8 miljoen jaar oud), in 1968 in Tanzanië ontdek. Drie stukke van ’n kopbeen (1,74 miljoen jaar oud), in Kenia ontdek.
Sedimentêre strukture
Die wyse waarop sedimentêre gesteentes ontstaan, gee aanleiding tot verskillende strukture wat kenmerkend is vir die fisiese en chemiese toestande by die proses van sedimentasie. Deur die analise van sulke strukture kan die afsettingsomgewing gerekonstrueer word.
Sedimente het selde 'n homogene karakter en vertoon oor die algemeen gelaagdheid, kleurverskille, ensovoorts. Verder kan in sulke gesteentes sedimentêre strukture aangetref word wat die gevolg is van fisiese prosesse wat voor, tydens of na afsetting plaasgevind het. Veral in klastiese sedimentêre gesteentes (opgebou uit die erosieprodukte van ouer gesteentes) kom hierdie eienskappe baie duidelik na vore. Die prosesse wat hierdie strukture veroorsaak, kan gerekonstrueer word en hieruit kan die aard van die afsettingsomgewing afgelei word.
Die sedimentêre strukture is dus ŉ sleutel tot die vroeëre geografiese ontwikkeling van 'n gebied. Die vorm van strukture in geplooide sedimentêre gesteentes kan gebruik word om die bo- of onderkant van ŉ laag te bepaal. Dit is veral van onskatbare waarde by die ontrafeling van die geologiese opbou van 'n erg geplooide gebied.
Klassifikasie
'n Spesifieke sedimentêre proses sal nie altyd presies dieselfde sedimentêre struktuur veroorsaak nie. Wanneer water oor 'n sanderige bodem vloei, kan (afhangende van die verhouding tussen stroomsnelheid, waterdiepte en korrelgrootte) verskillende strukture ontstaan, waarvan stroomriffels 'n voorbeeld is.
Die uiteindelike vorm van ŉ stroomriffel word uiteindelik bepaal deur die af- of toename in stroomsterkte, grootte en sortering van die sandkorrels, asook die bodemreliëf. Die vorm van riffels op 'n sanderige bodem kan beïnvloed word deur golfaksie of deur die werking van kruipende of grawende bodem-organismes. Die uiteindelike strukture is van soveel faktore afhanklik dat klassifikasie moeilik is. Vir standaardisasie is dit egter noodsaaklik dat die prosesse en die strukture behoorlik omskryf word. By die ideale klassifikasie van sedimentêre strukture moet 'n mens rekening hou met die volgende 5 faktore:
- Inwendige bou. Daar word onderskei tussen die kruisgelaagdheid, horisontale gelaagdheid en trogkruisgelaagdheid (gelaagdheid word deur die term laminasie vervang in lae wat dunner as 1 cm is).
- Die ontstaanswyse. Op grond van die onderskeie prosesse kan ŉ growwe indeling gemaak word, naamlik fisiese sedimentere strukture en biogene sedimentere strukture.
voor-, sin- en nasedimentêre
strukture.
- Piek van voorkoms. Strukture in ŉ laag (inwendige sedimentere strukture), aan die onderkant en die bokant van 'n laag (laagvlakstrukture).
Dit is in die praktyk nie moontlik om al die faktore in 'n logiese sisteem byeen te bring nie. Vir die analise van die sedimentêre geskiedenis van 'n laag is veral die prosesse en die tydstip van hul inwerking van belang en ŉ klassifikasiesisteem kan ook hierop berus. Die eenvoudigste uitgangspunt is om 'n onderskeid te maak tussen voor-, sin- en nasedimentasie strukture.
Voorsedimentêre strukture
Die prosesse wat aanleiding gee tot die vorming van 'n gesteente het aanvanklik 'n afbrekende werking. Die strukture wat tydens hierdie eerste fase ontstaan, word voorsedimentêre strukture genoem. Hierby speel watervloei, golfaksie, wind en swaartekragglyding 'n rol. Hierdie prosesse kan aanleiding gee tot die vorming van 'n geul (sloot) wat deur getyaksie uitgeslyp word; 'n abrasievlak in 'n meer of lagune, deurdat die bodem deur golfaksie afgeplat word; 'n rolsteenvloer, deurdat die wind die sand en stof wegvoer en die grintpartikels agterlaat; en groefmerke, deurdat ŉ tak die bodem skraap en so 'n spoor agterlaat. Sulke strukture word slegs bewaar indien hulle vinnig bedek word.
Ozoroa argyrochrysea
Ozoroa argyrochrysea is 'n boom of struik wat aan die familie van mango-agtiges (Anacardiaceae) behoort. Die plant is endemies aan Angola.
Sedimentêre strukture
Sinsedimentêre strukture
Sinsedimentêre strukture ontstaan tydens die vorming van die sedimentêre eenheid of laag. Daar word onderskei tussen primêre sinsedimentêre strukture, wat die gevolg is van ŉ proses wat ook bydra tot die vervoer van die sedimentêre deeltjies, en sekondêre sinsedimentêre strukture, wat deur ander prosesse ontstaan. Die eerste groep kom algemener voor en kan gebruik word om byvoorbeeld die vroeëre of paleo-stroomrigting van 'n rivier te bepaal.
Sedimente wat in 'n gebied wat deur getye oorheers word, gevorm het, kan uitgeken word aan die stroomriffels wat dui op twee rigtings van stroomvloei. Ander tipiese primêre sinsedimentêre strukture, wat met toenemende stroomsterkte vorm, is sandgolwe (groot stroomriffels), sandduine, stilstaanriffels (of duine), teenduine (word stroom op verplaas) en horisontale stroomlineasies. Windriffels en golfriffels behoort ook tot hierdie groep.
Sekondêre sinsedimentêre strukture is byvoorbeeld graderingsgelaagdheid (gradeer vanaf grofkorrelrig tot fynkorrelrig na bo of onder), wat byvoorbeeld as gevolg van die geleidelike afname in stroomsterkte vorm, sodat toenemende kleiner deeltjies uitsak. Versakkingstrukture word teweeggebring wanneer 'n sandlaag byvoorbeeld in 'n lagune in ŉ kleilaag insak en skottelvormige strukture vorm. Hierdie skottelvormige strukture het soms riffelmerke wat daarop dui dat die laag voorheen horisontaal was.
Nasedimentêre strukture
Veranderings wat na afsetting in ŉ sedimentêre gesteente ontstaan, veroorsaak nasedimentêre strukture. 'n Onderafdeling hiervan is metasedimentêre strukture, wat aan die oppervlak van 'n laag ontstaan, byvoorbeeld as gevolg van reëndruppelmerke en modderkrake of vervloeiing en plastiese vervorming van die waterversadigde bolaag van 'n gesteente-eenheid. Die metasedimentêre karakter van 'n struktuur is nooit die gevolg van die sedimentvervoerproses nie, maar vind plaas aan die oppervlak in 'n omgewing waar die sediment tot rus gekom het.
Die nasedimentêre strukture in die ware sin ontstaan wanneer ŉ sedimentlaag bedek is deur ander lae of wanneer sedimentasie tot stilstand gekom het. Die sedimente is oor die algemeen in hierdie stadium nog nie verhard nie. Voorbeelde van sulke strukture is bioturbasie (werking van organismes), ontsnappingstrukture (ontstaan deurdat lug of water na bo ontsnap) en deurwortelingstrukture. Hierdie groep strukture ver saak 'n versteuring van die bestaande gelaagdheid.
Diagenetiese strukture is nog ŉ onderafdeling wat chemies of fisieschemies van aard is en in reeds verharde sedimente ontstaan. ŉ Bekende diagenetiese struktuur is 'n stiloliet. Dit is 'n oplossingshorison met 'n gekartelde vorm wat veral as gevolg van die oplossing van CaCO3 onder verhoogde druk in kalksteen ontstaan (byvoorbeeld die druk as gevolg van die massa van die oorliggende gesteentes).
Betroubaarheid
Die analise van sedimentêre strukture het slegs sin indien die vormingsprosesse betroubaar gerekonstrueer kan word; wat egter nie so maklik is nie. In harde gesteentes het 'n mens baie keer slegs 'n tweedimensionele vlak wat willekeurig georiënteer is. Indien 'n driedimensionele dagsoom beskikbaar is, is daar steeds probleme, aangesien riffels byvoorbeeld deur watervloei, golfaksie of wind veroorsaak kan wees.
Sedert 1950 is daar egter heelwat vordering gemaak aangesien baie eksperimentele ondersoeke in samewerking met deskundiges op hidrodinamiese gebied gedoen is. Ondersoeke word ook gedoen op resente afsettings sodat die prosesse en die resulterende strukture bestudeer kan word. Uit feitlik alle afsettingsomgewings is die prosesse nou so goed bekend dat die rekonstruksie aan die hand van sedimentêre strukture in ouer gesteentes kan lei tot 'n betroubare analise van die afsettingsomstandighede.
Noel Francis
Noel Francis (31 Augustus 1906 – 30 Oktober 1959) was 'n Amerikaanse aktrise. Sy was bekend vir haar rolle in die rolprente Bachelor Apartment (1931), Blonde Crazy (1931), I Am a Fugitive from a Chain Gang (1932), en Left-Handed Law (1937).
Giovanni Brusca
Giovanni Brusca (gebore 20 Februarie 1957) is ’n voormalige lid van die Sisiliaanse Mafia. Hy het die anti-Mafiamagistraat Giovanni Falcone in 1992 vermoor en op ’n keer gesê het het tussen 100 en 200 moorde gepleeg, maar kon nie die presiese getal onthou nie. Hy is in absentia tot lewenslange tronkstraf gevonnis, in 1996 in hegtenis geneem en het daarna met die polisie saamgewerk.
Brusca was ’n kort, dikkerige, slordige mafioso met ’n baard, en was in Mafiakringe bekend as "Die Vark" (U Verru in Sisiliaans en Il Porco in Italiaans) of "Die Christenmoordenaar" (Lo Scannacristiani; in Italiaanse dialekte word die term "Christene" dikwels gebruik vir "mense"). Tommaso Buscetta, die Mafia-informant wat in Falcone se ondersoek saamgewerk het, onthou Brusca as "’n wilde perd maar groot leier".
Mafialoopbaan
Brusca se pa en oupa was mafiosi. Brusca self het deel van die Corleonesi-moordspan geword wat direk aan Totò Riina‎ gerapporteer het. ’n Voorbeeld van sy wreedheid is die ontvoering van die 11-jarige Giuseppe Di Matteo in November 1993. Die seun se pa, Santino, het in 1992 aan die moord op die magistraat Giovanni Falcone deelgeneem en ná sy arres met die polisie saamgewerk. Die ontvoerders het soos polisiemanne aangetrek en vir die seun gesê hy kan sy pa, wat op die vasteland van Italië aangehou is, gaan sien. In plaas daarvan het hulle hom 26 maande lank aangehou, waartydens hulle hom gemartel en grusame foto's vir sy pa gestuur het in ’n poging om hom te dwing om sy getuienis terug te trek. Die seun is eindelik op Brusca se bevel verwurg en sy lyk is in ’n vaat suur gegooi om te verhoed dat sy familie hom kan begrawe.
Brusca was een van die magtigste Mafialeiers tussen Riina se arres in Januarie 1993 en sy eie in Mei 1996. Hy was betrokke by die terreurveldtog in 1993 teen die staat ná hul aanslag teen Mafialede en Riina se arres. Verskeie toeristeplekke op die vasteland is aangeval; 10 mense is gedood en 71 beseer.
Inhegtenisneming
Op 20 Mei 1996 is Brusca op 39-jarige ouderdom in hegtenis geneem. Hy het die vorige jaar ’n lewenslange vonnis gekry toe hy in absentia skuldig bevind is aan moord. Hy is daarna ook skuldig bevind aan die moord op magistraat Falcone.
Ná sy arres het Brusca met ondersoekers saamgewerk. Sy getuienis was eers óf onbevestigbaar óf vals. Hy het eers in Februarie 1999 die status van ’n volle samewerker gekry, maar is nogtans nie ten volle vertrou nie.
Geraamteplant
Die Geraamteplant (Monstera deliciosa) is 'n huisplant wat natuurlik voorkom in Meksiko en Sentraal-Amerika. Die plant is van nature 'n klimplant, moet gestut en uit direkte sonlig gehou word. Die spesie verkies temperature van 13°-20° met hoë humiditeit. In Engels staan die plant bekend as die Delicious monster.
Glen Meadmore
Glen Meadmore is 'n Kanadese akteur. Hy is bekend vir sy rol in die rolprent Hustler White (1996).
Ozoroa concolor
Die groenharpuisboom (Ozoroa concolor) is 'n boom wat aan die familie van mango-agtiges (Anacardiaceae) behoort. Die boom is inheems aan Namibië en die Noord-Kaap waar dit in die Richtersveld voorkom. Die boom groei in woestyn en Sukkulente Karoo-biome.
Die boom se FSA-nommer is 369.1.
Scott McNeil
Scott McNeil (gebore 15 September 1962) is 'n Kanadese akteur. Hy is bekend vir sy rolle in die rolprent Scooby-Doo 2: Monsters Unleashed (2004) en in die televisiereekse Mobile Suit Gundam Wing (1995), Beast Wars: Transformers (1996), en Dragon Ball Z (1996).
Dolichacantha macrodon
Dolichacantha macrodon is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dolichacantha en tot die familie Acarnidae. Die wetenskaplike naam van die spesie is die eerste keer geldig gepubliseer in 1914 deur Hentschel.
Dosilia
Dosilia is 'n genus van sponsdiere uit die familie van die Spongillidae.
Tuli-blok
Die Tuli-blok is 'n streek in die ooste van Botswana in die Sentraal distrik met Mahalapye as vernaamste sentrum. Dit is 'n streek veral bekend om sy wildsafari's.
Ligging
Die Tuli-blok is 'n nou strook land van 400km lank en 16 tot 18km breed. Dit strek van die samevloeiing van die Shasherivier en die Limpoporivier (die punt waar die grense van Botswana, Suid-Afrika en Zimbabwe bymekaarkom) suidweswaarts langs die Limpopo tot waar die Notwanerivier noord van Olifantsdrift in die Limpoporivier vloei.
Geskiedenis
In die laat 19de eeu het Cecil John Rhodes sy oog op die huidige Botswana gehad weens die vermoede van die aanwesigheid van ryk mineraalneerslae onder die Kalaharisand sowel as vir 'n roete vir sy beoogde Kaap-tot-Kaïro-spoorlyn. Koning Khama III kon die Britse anneksasie afweer, maar het wel in 1895 aan Rhodes 'n strook grond beskikbaar gestel vir die spoorlyn. Khama het dit beskou as 'n beskerming teen die Zuid-Afrikaansche Republiek. Die spoorweg is egter meer noord in die land aangelê nadat die trajek langs die Limpopo ongeskik bevind is. Daarna kom die strook land in die hande van die British South Africa Company wat dit in 100 plase verdeel en verkoop.
Flora en fauna
Leeus, luiperds, jagluiperds, olifante, wildebeeste, koedoes en elande is veral in die noordelike deel volop. In die Limpopo is krokodille en soms seekoeie. Agt en veertig soogdier- en 350 voëlspesies is al opgemerk. Die kremetartboom is opvallend in die gebied.
Boerdery
Beesboerdery kom algemeen voor. Langs die Limpopo word lemoene, koring, mielies, katoen, grondbone, tamaties en wortels onder besproeiing verbou. 'n Groot deel van Botswana se vars produkte kom hiervandaan.
Die hele gebied noord van die Moloutserivier tot by die grens met die buurstate beslaan 70 000 ha en bestaan uit 36 jagplase. Nadat al die plase se omheinings verwyder is, is hulle omskep tot die "Northern Tuli Game Reserve". Dit vorm nou deel van die Groter Mapungubwe Oorgrensbewaringsgebied.
Klimaat
Tussen April en September is die klimaat gemagtig. Van Junie tot Augustus het die bome min blare en is dit 'n goeie tyd om wild te besigtig. Dan is die gemiddelde hoogste dagtemperatuur 'n 20ºC. So van Oktober tot Maart is dit die reënseisoen en is dit warm en groen.
Tuli-sirkel
In die oostelike hoek van Botswana vorm die grens met Zimbabwe naby Fort Tuli 'n halfsirkel. Die Pioneer Column het die fort gebou om die Britse belange in die streek te beskerm en het 'n gebied rondom die fort met 'n straal van 10 myl as verbode terrein vir die plaaslike inwoners verklaar. Toe die Botswana-Zimbabwe grens later jare langs die Shasherivier vasgestel is, is die deel van die sirkel suid van die rivier ook by Zimbabwe ingesluit.
Mmamakwa-ruïnes
Tydens die Ystertydperk is by Mmamakwa strukture opgerig wat ooreenkom met dié van Mapungubwe, net oos van die Limpopo, in Suid-Afrika.
Solomon's Wall
Solomon's Wall naby die mond van die Motloutserivier is 'n vreemde geologiese verskynsel. Dit is 'n 30 m hoë en 10 m wye basaltstruktuur wat vroeër 'n natuurlike dam in die Motloutse gevorm het.
Naam
“Tuli” beteken waarskynlik stof in Setswana.
Homo rudolfensis
Homo rudolfensis (ook Australopithecus rudolfensis) is ’n uitgestorwe spesie van die Hominini-tribus waarvan net ’n paar fossiele bestaan. Die eerste hiervan is in 1972 deur Bernard Ngeneo, ’n lid van die span onder die antropoloog Richard Leakey en die zoöloog Meave Leakey, ontdek by Koobi Fora, aan die oostekant van die Rudolfmeer (nou die Turkanameer) in Kenia.
Die naam Pithecanthropus rudolfensis is in 1978 voorgestel deur Valeri Pavlovich Alekseyev, wat dit later (in 1986) verander het na Homo rudolfensis vir die skedel KNM ER 1470. Daar word steeds gedebatteer oor of die fossiel genoeg verskille verteenwoordig om ’n aparte spesie te regverdig, en indien wel, of dit geklassifiseer moet word onder die genus Homo of Australopithecus.
Op 8 Augustus 2012 het ’n span onder leiding van Leakey die ontdekking aangekondig van ’n gesig en twee kakebene wat tot H. rudolfensis behoort.
KNM-ER 1470
Die fossiel KNM-ER 1470 was die middelpunt van ’n groot debat oor dié spesie. Die skedel is eerstens verkeerdelik gedateer op byna 3 miljoen jaar, voor die tyd van die spesie Homo habilis.
Sedertdien is die raming verander na 1,9 miljoen jaar, maar die verskille tussen dié skedel en skedels van Homo habilis is blykbaar te groot en daarom word veronderstel dit behoort tot die nuwe spesie Homo rudolfensis, wat saam met Homo habilis gelewe het. Dit is onseker of H. rudolfensis of H. habilis ’n voorouer van die latere spesies van Homo was en of ’n derde spesie, wat nog nie ontdek is nie, die voorouer was.
In Maart 2007 het ’n span onder Timothy Bromage, ’n antropoloog aan die Universiteit van New York, die skedel van KNM-ER 1470 gerekonstrueer. Dié nuwe konstruksie het baie aapagtig gelyk, moontlik vanweë ’n te groot rotasie van die skedel, en die grootte van die harsingkas is verklein van 752 cm3 tot sowat 526 cm3, hoewel dit betwis word. Volgens Bromage het sy span se rekonstruksie biologiese kennis gebruik oor die presiese verhouding tussen die grootte van die oë, ore en mond in soogdiere wat nie met die skedel se ontdekking bekend was nie.
Fossielvonds in 2012
In Augustus 2012 het ’n span onder Leakey ’n verslag in die tydskrif Nature gepubliseer waarin hulle nog drie fossiele van H. rudolfensis aankondig wat in Noord-Kenia gevind is: twee kakebene met tande en ’n gesig. Die gesig (fossiel KNM-ER 62000) was van ’n jong dier, maar het eienskappe soortgelyk aan KNM-ER 1470 gehad – dit het tot die veronderstelling gelei dat die skedel van ’n nuwe spesie is, eerder as van ’n groot manlike H. habilis. Die gesig is beskryf is baie plat, en korter en vierkantiger as bekende H. habilis-fossiele.
Die fossiele is dateer op sowat 2 miljoen jaar, wat ooreenstem met die tyd van H. habilis. Volgens Leakey et al. bevestig die nuwe fossiele die bestaan van twee spesies van die vroeë Homo wat tydgenote was (habilis en rudolfensis), bykomend tot Homo erectus in die vroeë Pleistoseen van Oos-Afrika". Sommige ander wetenskaplikes stem egter nie saam nie en het onder meer voorgestel die fossiele word met ander moontlikhede soos Australopithecus africanus en Australopithecus sediba vergelyk. Daar word ook bevraagteken dat ’n fossiel se spesie bepaal kan word op grond van ’n paar tande, kakebene en onderste dele van ’n gesig as in ag geneem word hoe groot verskille tussen individue in ’n enekele spesie kan wees.
Mark Meer
Mark Meer (gebore 29 Maart 1976) is 'n Kanadese akteur en skrywer. Hy is bekend vir sy rol in die televisiereeks Tiny Plastic Men (2012).
Zeebrugge
Zeebrugge is 'n dorp aan die Belgiese kus wat deel is van Brugge, die hoofstad van die provinsie Wes-Vlaandere. Zeebrugge dien as beide 'n internasionale hawe asook vakansieoord met hotelle, restaurante, marina en 'n strand. Zeebrugge het 4 094 inwoners (2012) en is in drie wyke verdeel: die strandwyk, die stasiewyk en die sentrum.
Tydens die 19de eeu is Brugge nouliks deur die industrialisering van België geraak. In 1907 word dit met Zeebrugge aangesluit en kry die stad 'n nuwe ekonomiese perspektief.
Myxilla behringensis
Myxilla behringensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1895 deur Lambe.
Dosilia brouni
Dosilia brouni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dosilia en tot die familie Spongillidae. Die wetenskaplike naam van die spesie is die eerste keer geldig gepubliseer in 1906 deur Kirkpatrick.
Dolichacantha shikotani
Dolichacantha shikotani is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dolichacantha en tot die familie Acarnidae. Die wetenskaplike naam van die spesie is die eerste keer geldig gepubliseer in 1970 deur Koltun.
Taharqa
Taharqa (ook bekend as Taharka, Tirhaka of Tarakos volgens Manetho) was ’n farao van Antieke Egipte se 25ste Dinastie en die koning van Koesj (nou in Noord-Soedan).
Familie
Taharqa was die seun van Pije, die Nubiese koning van Napata wat Egipte verower het. Hy was ook die neef en opvolger van Sjebitkoe. Die suksesvolle veldtogte van Pije en Sjebitkoe het die weg gebaan vir ’n vooruitstrewende bewind vir Taharqa.
Hy het minstens vier vroue gehad: Takahatenamoen, Atachebasken, Naparaje en Tabekenamoen.
Bewind
Hoewel daar tydens Taharqa se bewind baie konflik met die Assiriërs was, was dit hoofsaaklik ’n tyd van vooruitgang en vernuwing in Egipte en Koesj.
Sommige geleerdes glo Taharqa was dieselfde persoon as die Bybelse Tirhaka, koning van Kus (Koesj), wat oorlog gevoer het teen die Assiriese keiser Sanherib gedurende die bewind van koning Hiskia van Juda (2 Kon 19:9; Jes 37:9). Toe hy omtrent 20 jaar oud was, het hy en die Egiptiese/Koesjitiese leër op Hiskia se versoek die Assiriërs se aantog na Jerusalem gekeer. Sanherib het van sy beleg afgesien en teruggekeer huis toe. So het Taharqa gehelp om Jerusalem en die Hebreeuse gemeenskap van verwoesting te red – ’n kritieke punt in die wêreld- en Hebreeuse geskiedenis.
Die krag van Taharqa se militêre magte het gelei tot ’n tydperk van vrede in Egipte, en die ryk het floreer. In sy sesde bewindsjaar was daar ook ’n oorvloed reën en ’n groot oes, wat bygedra het tot die vooruitgang. In dié tyd van vrede het Taharqa bestaande tempels gerestoureer en nuwes opgerig. Hy het ook die grootste piramide in die Napata-gebied gebou. Veral sy toevoegings tot die tempel van Karnak was indrukwekkend, asook die tempels by Kawa en Djebel Barkal.
Dit was tydens Saharqa se bewind dat die Assiriërs Egipte eindelik ingeval het. Esarhaddon se eerste aanval was in 677 v.C., toe Taharqa hulle verslaan het. Drie jaar later het die Assiriese koning Memphis beset, en die stad is geplunder en verwoes. Taharqa het na die suide gevlug en Esarhaddon het die politieke struktuur in die noorde hervorm. Hy het Necho I aangestel as koning by Saïs. Terug in Assirië het Esarhaddon sy oorwinningstele opgerig waarop hy Taharqa se jong seun Oesjanchoeroe in kettings uitgebeeld het.
Ná sy vertrek het Taharqa verskeie opstande aangevuur. Esarhaddon het op pad na Egipte gesterf en dit was sy seun en erfgenaam, Assurbanipal, wat Egipte opnuut binnegeval het. Hy het Taharqa verslaan, en dié het na Thebe gevlug, waar hy in 664 v.C. oorlede is. Hy is opgevolg deur sy aangewese opvolger, Tantamani, ’n seun van Sjebitkoe.
Betty Francisco
Betty Francisco (26 September 1900 – 25 November 1950) was 'n Amerikaanse aktrise. Sy was bekend vir haar rolle in die rolprente Midsummer Madness (1920), Seven Keys to Baldpate (1925), A Boy of the Streets (1927), en Long Pants (1927).
Myxilla bivalvia
Myxilla bivalvia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1967 deur Tanita.
Wolof (volk)
Die Wolof is 'n etniese groep inheems aan Wes-Afrika wat Wolof as moedertaal praat. Hulle leef veral in die drie lande Senegal, Gambië en Mauritanië. In Senegal vorm hulle met sowat 39% die grootste etniese groep van dié land. In Gambië vorm hulle sowat 15% van die bevolking, die tweede grootste etniese groep net na die Mandinka (40%). In Mauritanië bevolk hulle veral die suidelike gebiede langs die Sénégalrivier.
Die Wolof is veral bekend vir die Middeleeuse Jolof-ryk (1350–1549), een van die Mali-ryk se opvolgerstate in die hedendaagse Senegal. Die Wolof was tydens die Franse koloniale tydperk in die koloniale administrasie geïntegreer en oorheers sedert die onafhanklikheid van Senegal die kultuur en ekonomie. Tydens die koloniale tydperk is die tradisionele Afrika-godsdiens merendeels deur die Islam vervang.
Gereformeerde kerk Pretoria-Meintjeskop
Dié gemeente, net noord van Meintjeskop en van die Uniegebou, is in April 1963 gestig. Anders as die NG gemeente Meintjeskop (1964), wat ’n baie beperkte geografiese gebied rondom Arcadia beslaan het en dan ook weens demografiese verskuiwings in die omgewing by Arcadia ingelyf is, sluit die Gereformeerde kerk Pretoria-Meintjeskop heelwat meer voorstede of buurte in: Riviera, Rietondale, Queenswood, Kilnerpark, en gedeeltes van Arcadia, Capital Park, Prinshof en Villieria. Ten spyte van dié betreklik groot gebied vir ’n stedelike gemeente het Pretoria-Meintjeskop in 2020 net 178 belydende en 31 dooplidmate gehad, vergeleke met 270 en 65 sowat 20 jaar tevore.
Aanvanklik is die gemeente se eredienste in die SA Vrouefederasie se Saamstaansaal gehou. Daarna was die skoolsaal van die Laerskool Riviera by Rosestraat 11 jaar lank die gemeente se kerkplek. Wes van die saal, aan Voortrekkersweg, staan vandag nog ’n mooi voorbeeld van die Art Deco-boustyl wat jare lank die tuiste van die Paul Kruger-kinderhuis was. Die Deputate Diakonale Sake, eienaar van die kinderhuis se eiendom, het toestemming verleen dat die gemeente ’n kerk op die grond mag bou, maar daar was min belangstelling.
Later is effens verder oos, in Rosestraat, twee erwe gekoop en die huise daarop gesloop. Hier het ’n interessante, ronde ontwerp met ’n koepeldak verrys. Die argitek was Cor Swart, ’n lidmaat van die gemeente wat in die omgewing grootgeword het. Die SA Orrelbouers-orrel is teenoor die preekstoel op die galery geplaas. Die kerk, met sy suiwer lyne en geverfde, gekurfde mure, toon ooreenkomste met Le Corbusier se Notre Dame du Haut. Die gemeente het as eienaarbouer opgetree terwyl die firma Knoessen en Gerber verantwoordelik was vir die uitdagende betonkonstruksie.
Dié kerkgebou, wat om die een of ander rede nie ’n hoeksteen gekry het nie, is in Mei 1975 in gebruik geneem. Dis net 'n straatblok of wat vanaf die NG kerk Riviera-Jakaranda. Die buurte waaruit die Gereformeerde kerk Meintjeskop bestaan, stem min of meer ooreen met dié van die Nederduitsch Hervormde Kerk se moedergemeente Pretoria.
Sasha Son
Sasha Son – kunstenaarsnaam van (Russies) Dmitry Shavrov, (Litaus) Dmitrijus Šavrovas, kort Dima Šavrovas, buite Oos-Europa ook bekend as Sasha Song, * 18 September 1983 in Vilnius, Litause SSR – is 'n Litause sanger van Russies-Litause afkoms. Sy kunstenaarsnaam is 'n kombinasie van die Russiese roepnaam vir Aleksander ("Sasha") en die Russiese woord son ("droom").
Terwyl hy in sy tuisland reeds een van die bekendste musikale kunstenaars is wat groot invloed op die Litause popmusiek uitoefen, het hy in die buiteland veral danksy sy optredes tydens internasionale musiekfeeste en die Eurovision-sangfees van 2009 in Moskou bekendheid verwerf.
Vroeë lewe
Dima Šavrovas het reeds op 12-jarige ouderdom 'n groot treffer met sy snit Mamai ("Vir Ma") en die album Svajonių Laivas ("Die Skip van Drome") behaal en was die jongste sanger ooit wat die Bravo-musiekprys vir die "lied van die jaar" met Mamai gewen het. Op 15-jarige ouderdom het hy na die Verenigde Koninkryk verhuis waar hy 'n sekondêre skool bygewoon en 'n musikale opleiding ontvang het.
Beroepslewe
Nadat sy groep Unconventional Soul nie die verwagte sukses behaal het nie en ook geen platekontrak kon ontvang nie, het Dima Šavrovas ná agt jaar se verblyf in Bromley, Londen in die Verenigde Koninkryk na Litaue teruggekeer en saam met Hywel Sam die Groot Prys van die internasionale musiekfees Palanga 2005, wat in die kusstad Palanga gehou is, gewen. Sy eerste enkelsnit in twaalf jaar, Ne Uletaj (Russies: "Moenie wegvlieg nie"), wat hy saam met die Litause musiekgroep SEL opgeneem het, het die eerste plek in die Balties-Russiese top 10-radiotrefferlys behaal. Dit was dertien weke lank in die top 5- en veertien weke lank in die top 10-trefferlys.
Sasha Son het saam met die sangeres Nora met sy lied Say Yes to Life vir die Litause finale rondte van die Eurovision-sangfees 2010 gekwalifiseer wat op 4 Maart 2010 gehou is en 'n vyfde plek behaal. In 2017 het Sasha Son met sy liedjie Never Felt Like This Before in Litaue se nasionale Eurovision-musiekwedstryd meegeding.
Musikale invloede
Sasha Son beskryf sy musiekstyle op sy MySpace Music-gebruikersbladsy as soul, rhythm & blues en alternatiewe musiek en verwys onder meer na Whitney Houston, Queen-sanger Freddie Mercury, jazz-sangeres Ella Fitzgerald, Boyz II Men en Alicia Keys as sy belangrikste musikale invloede.
Gereformeerde kerk Wonderboompoort
Die Gereformeerde kerk Wonderboompoort is die tweede oudste gemeente in die Gereformeerde Kerk se Klassis Trans-Magalies.Dit het vir die eerste drie jaar van sy bestaan as die Gereformeerde kerk Dirk Postma bekendgestaan.
Skoonma-se-tong
Skoonma-se-tong (Sansevieria trifasciata) is 'n spesie in die genus Sansevieria in die divisie van bedeksadiges (blomdraende plante, Angiospermae) in die koninkryk van plante (Plantae) en is inheems aan tropiese Afrika. Dit word as huisplant aangewend; die plant blom egter selde binnenshuis, maar is 'n mooi plant vir die kantoor. Daar is twee subspesies: Sansevieria trifasciata laurentii en Sansevieria trifasciata hahnii. Laasgenoemde kan bont ook wees. Die plante groei net so goed in die son as in redelike donker plekke. Die plante is uniek omrede hulle droë lug verkies. Hulle verkies temperature van 10°C tot 24°C.
Gereformeerde kerk Wonderboompoort
Geskiedenis
duimnael|links|170px|Dr. Hubrecht van Dalsen, leraar van 1964 tot 1971. duimnael|links|170px|Ds. M.W. van der Walt, leraar van 1971 tot 1988. Vanweë die uitbreiding in die oostelike gedeelte van die moedergemeente, Pretoria-Noord, is Wonderboompoort in Desember 1960 afgestig. Sewe maande later kon die nuwe gemeente twee erwe koop danksy ’n bruidskat van £500 en ’n geldinsameling. Eers moes die kerkraad met die dorpsraad onderhandel om verlof dat die erwe vir godsdiensdoeleindes gebruik kon word. Die boukommissie het bestaan uit ds. J.B. du Plessis en broers Jan Smit, J. Kotze, P. du Plessis en S van der Schuff. Die kerkraad was van plan om as eienaarbouer op te tree en die plan is vervolgens opgestel deur W.E. Mussmann. Oudl. H. Krathz het die eerste sooi op 2 Maart 1963 gespit en drie maande later, op 8 Junie 1963, het ds. Du Plessis die hoeksteen gelê. Die name van die kerkraadslede is agter die hoeksteen ingemessel.
Later is die hoeksteen verwyder om 'n deurkyk-ruit vir 'n moederskamer te maak. Die rol name is geraam en in die ingangsportaal opgehang. Die hoeksteen is toe in 'n muur tussen die saal en kerk aangebring.
Soos die gebruik indertyd was, is die kerk se struktuur in ’n A-raam. Die vooraansig is ’n klipmuur. Die 35 m hoë toring het vier pilare en ’n agtkantige spits. Bo-op is ’n koperhand wat ’n verchroomde swaard vashou. Op dié swaard is ’n swart spiraal street, die gevolg van ’n weerligstraal wat dit getref het.
Einde 1958 het Pretoria-Noord ’n sieletal van 1 355 gehad, die naashoogste in die Klassis Pretoria, wat destyds die hele stad beslaan het. Nadat Akasia ook nog op 2 April 1978 van Pretoria-Noord afgestig het, het daar einde 1997 in laasgenoemde gemeente ’n sieletal van 496 oorgebly en einde 2001 499. Wonderboompoort het einde 1997 ’n sieletal van 403 gehad en einde 2001 405. Albei gemeentes het egter in die daaropvolgende 13 jaar tot einde 2014 gekrimp: Pretoria-Noord tot ’n sieletal van 342 en Wonderboompoort tot 310. Saam met Akasia se sieletal van 440 was die moedergemeente en haar twee dogters (plus die 164 van Wonderboompoort se dogtergemeente, Pretoria-Rooiwal) se sieletal dus einde 2014 1 256, 99 minder in vier gemeentes as in die enkele gemeente Pretoria-Noord in 1958, voor enige afstigtings plaasgevind het.
Michael Fassbender
Michael Fassbender (geb. 2 April 1977 in Heidelberg, Duitsland) is ’n Iers-Duitse akteur. Van sy beste rolle sluit in lt. Archie Hicox in Inglourious Basterds (2009), Magneto in die superheldfliek X-Men: First Class (2011), David in die wetenskapsfiksieprent Prometheus (2012) en die slawe-eienaar Edwin Epps in 12 Years a Slave (2013). Laasgenoemde is ’n historiese drama waarvoor hy in 2014 ’n Oscar-benoeming ontvang het vir beste manlike byspeler. Fassbender het in 2014 sy rol as Magneto hervat in X-Men: Days of Future Past en sal in 2015 werk aan Assassin's Creed.
Vroeë lewe
Fassbender en sy ouer suster, Catherine, het somervakansies in Duitsland deurgebring en hy praat Duits vlot. Hy was 17 jaar oud toe hy besef hy wil akteur word nadat hy in ’n toneelstuk deur Donie Courtney gespeel het. Op 19 het hy na Londen getrek waar hy vir ’n ruk aan die Drama Centre London studeer het. Hy het die sentrum verlaat en saam met die Oxford Stage Company gereis met die toneelstuk Three Sisters.
Vroeë werk
Fassbender het eers die rol van Burton "Pat" Christenson vertolk in Tom Hanks en Steven Spielberg se bekroonde TV-minireeks Band of Brothers. Hy het ook in in albei reekse van Hex gespeel.
in 2003 het hy in ’n radioreeks van Dracula gespeel en in 2006 was hy tydens die Edinburg-fees in Allegiance, ’n toneelstuk deur Mary Kenny. Daarby was hy die vervaardiger, regisseur en ’n akteur van die verhoogweergawe van Quentin Tarantino se Reservoir Dogs.
In 2007 het hy in die rolprent Angel gespeel (Britse titel: The Real Life of Angel Deverell), oor die lewe van ’n eksentrieke jong skrywer. Hy het daarna ’n klein rol gehad in Wedding Belles, waarin hy met ’n Skotse aksent praat.
Sukses
In 2006 het Fassbender die rol van ’n jong Startaanse vegter gespeel in die rolprent 300, ’n fantasie-aksiedrama onder regie van Zack Snyder. Die prent was ’n kommersiële sukses.
As voorbereiding vir sy rol as ’n Ierse gevangene in die regisseur Steve McQueen se 2008-rolprent Hunger, het Fassbender op ’n kitsdieet gegaan van net 600 kalorieë per dag. Hy het ’n British Independent Film Award vir sy spel gewen.
’n Jaar ná dié suksesvolle prent het hy in Quentin Tarantino se Inglourious Basterds en in Andrea Arnold se Fish Tank gespeel. Albei prente, sowel as sy toneelspel, het lof gekry. In 2010 het Fassbender in Jonah Hex, ’n western, verskyn. Hy het ook in die oorlogsriller Centurion en in Joel Schumacher se Blood Creek gespeel.
In die 2011-prent Jane Eyre het hy die rol van Edward Rochester vertolk.
Fassbender het Magneto gespeel in die superheld-sukses X-Men: First Class en dit het hom ’n gewilde ster gemaak. In 2011 het hy in A Dangerous Method van die regisseur David Cronenberg die rol van die Switserse psigiater Carl Jung vertolk. Die première was op die Venesiaanse Rolprentfees van 2011. Hy was ook ’n man in sy dertigs wat ’n stryd voer teen seksuele verslawing in Shame, wat op dieselfde fees sy première gehad het. Daarvoor het hy ’n Volpi-beker gewen vir beste akteur. Fassbender was ’n ernstige aanspraakmaker op ’n Oscar vir dié rol, maar is nie benoem nie. Volgens verskeie bronne het sy naaktonele van voor en sy uitbeelding van sekssituasies kiesers geïnspireer "om te fantaseer en nie te stem nie". Fassbender het lof ontvang vir sy spel en is benoem vir ’n Golden Globe en Bafta.
In 2012 het hy verskyn in Haywire, ’n aksieriller, en in die wetenskapsfiksieprent Prometheus. Hy het in 2013 die titelrol gespeel in The Counselor, met Ridley Scott as regisseur. In dieselfde jaar het hy in 12 Years a Slave gespeel, wat sy derde prent onder regie van die regisseur Steve McQueen was. Vir sy uitbeelding van Edwin Epps is hy in 2014 vir ’n Oscar vir beste manlike byspeler benoem.
Persoonlike lewe
Fassbender woon die afgelope 17 jaar in Londen. Hy speel in Britse en Amerikaanse rolprente en besoek Los Angeles in Kalifornië dus gereeld. Hy praat Duits en het al gesê hy sou graag in ’n Duitse prent of toneelstuk wou speel.
Hy is ook ’n groot aanhanger van Formule 1 en veral Michael Schumacher.
Knopiespinnekop
Knopiespinnekop is 'n algemene naam wat in Suider-Afrika gebruik word om te verwys na die plaaslike lede van die spinnekopgenus, Latrodectus, in die Theridiidae-familie. Hierdie spinnekoppe staan elders in die wêreld ook as weduweespinnekoppe ("widows") bekend.
Vierde Industriële Revolusie
Die Vierde Industriële Revolusie (4IR) is die vierde hoof industriële era sedert die aanvanklike Industriële Revolusie van die 18de eeu. Dit word gekenmerk deur 'n samesmelting van tegnologieë wat die grense tussen die fisiese, digitale en biologiese sfere vervaag, wat gesamentlik verwys word as die kuber-fisiese stelsels. Dit word gekenmerk deur deurbrake in 'n aantal velde, insluitend robotika, kunsmatige intelligensie (KI), nanotegnologie, kwantumrekenaars, biotegnologie, die Internet van Dinge, die Industriële Internet van Dinge (IIoT), vyfde generasie draadlose tegnologie (5G), toevoeging vervaardiging / 3D drukwerk en ten volle outonome voertuie. Klaus Schwab, die uitvoerende voorsitter van die Wêreld Ekonomiese Forum, het dit geassosieer met die tweede masjienera in terme van die digitalisering en kunsmatige intelligensie in die globale ekonomie, maar sluit in 'n breër rol vir ontwikkelinge in biologiese tegnologie. Hierdie tegnologieë ontwrig feitlik elke bedryf in elke land. En die breedte en diepte van hierdie veranderinge lei tot die transformasie van volledige stelsels van produksie, bestuur en goeie administrasie.
Knopiespinnekop
Daar kom ongeveer ses Latrodectus-spesies in Suider-Afrika voor – vyf van hulle is inheems en een moontlik ingevoer.
Vierde Industriële Revolusie
Schwab sien as deel van hierdie revolusie "opkomende tegnologie deurbrake" op gebiede soos kunsmatige intelligensie, robotika, die Internet van Dinge, outonome voertuie, 3D-drukwerk, kwantumrekenaars en nanotegnologie. Die vierde golf van die industriële rewolusie sal na verwagting lei tot implementering van verskeie ontluikende tegnologieë met 'n hoë potensiaal vir ontwrigtende uitkomste.
Knopiespinnekop
Die knopiespinnekopfamilie
Die verskillende spesies word informeel in twee groepe verdeel, volgens hulle kleur:
Vierde Industriële Revolusie
Eerste Industriële Revolusie
Die Eerste Industriële Revolusie het plaasgevind vanaf die 18de tot die 19de eeu in Europa en Amerika. Dit was 'n tydperk toe veral landbou, landelike samelewings verander het in industriële en stedelike samelewings. Die yster- en tekstielbedrywe, saam met die ontwikkeling van die stoomenjin, het sentrale rolle in die Industriële Revolusie gespeel.
Knopiespinnekop
Die knopiespinnekopfamilie
Die swart knopiespinnekoppe is swart gekleur (gewoonlik met rooi dorsale merke), en sluit die volgende spesies in:
Myxilla caliciformis
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1978 deur Sarà.
Knopiespinnekop
Die knopiespinnekopfamilie
Al die bogenoemde spinnekopspesies kom endemies in Suider-Afrika voor.
Die bruin knopiespinnekoppe is ligter gekleur as die swart knopiespinnekoppe; daar bestaan twee bruin knopiespesies:
Vierde Industriële Revolusie
Tweede Industriële Revolusie
Die Tweede Industriële Revolusie het tussen 1870 en 1914 plaasgevind, net voor die Eerste Wêreldoorlog. Dit was 'n tydperk van groei vir bestaande bedrywe en uitbreiding van nuwes soos staal, olie en elektrisiteit en gebruik elektrisiteit vir massa produksie. Groot tegnologiese vooruitgang in hierdie tydperk sluit in die telefoon, gloeilamp, fonograaf en die binnebrandenjin.
Vierde Industriële Revolusie
Die Vierde Industriële Revolusie bou op die Digitale Revolusie, wat nuwe maniere verteenwoordig waarin tegnologie binne samelewings en selfs die menslike liggaam ingebed is. Die vierde industriële revolusie word gekenmerk deur deurbrake in verskeie velde, insluitende robotika, kunsmatige intelligensie, nanotegnologie, kwantumrekenaars, biotegnologie, die Internet van Dinge (IoT), 3D-drukwerk en outonome voertuie.
Papa Roach
Papa Roach is 'n harde rockgroep van Vacaville, Kalifornië. Hulle het sover elf albums vrygestel: Old Friends from Young Years (1997), Infest (2000) Lovehatetragedy (2002), Getting Away with Murder (2004), The Paramour Sessions (2006) en Metamorphosis (2009), The Connection (2012), F.E.A.R. (2015), Crooked Teeth (2017), Who Do You Trust? (2019), en Ego Trip, laasgenoemde onlangs vrygestel op 8 April 2022.
Vierde Industriële Revolusie
Vierde Industriële Revolusie
In sy boek The Fourth Industrial Revolution, het Klaus Schwab, stigter en uitvoerende voorsitter van die World Economic Forum, beskryf hoe hierdie vierde revolusie fundamenteel verskil van die vorige drie, wat hoofsaaklik gegrond is op vooruitgang in tegnologie. Hierdie tegnologieë het groot potensiaal om miljarde mense op die internet te verbind, die doeltreffendheid van sake en organisasies dramaties te verbeter en om die natuurlike omgewing te verbeter deur beter batebestuur.
Papa Roach
Old Friends from Young Years (1993–1998)
Papa Roach het in Januarie 1993 ontstaan toe Jacoby Shaddix (hoofsanger) en Dave Buckner (tromme) op die voetbalveld van die Vacaville Hoërskool ontmoet het gedurende 'n intense wedstryd, waar die twee uiteindelik oor musiek begin gesels het. Later het Will James (baskitaar) en Ben Luther (hoofkitaar) by hulle aangesluit om Papa Roach se eerste opstelling te voltooi. Die groep se naam kom van Shaddix se stief-oupa, Howard William Roatch, wie se bynaam Papa Roach was. Ben Luther is vervang deur Jerry Horton (hoofkitaar) van die nabygeleë Vanden Hoërskool.
Vierde Industriële Revolusie
Vierde Industriële Revolusie
Die term 'vierde industriële rewolusie' is in 2016 vir die eerste keer gebruik deur die Wêreld Ekonomiese Forum. "Die bemeestering van die vierde industriële revolusie" was die tema van die Wêreld Ekonomiese Forum Jaarlikse Vergadering 2016 in Davos-Klosters, Switserland.
Volgens Arik Segal bied die Vierde Industriële Revolusie 'n unieke geleentheid om menslike kommunikasie en konflikoplossing te verbeter.
Papa Roach
Old Friends from Young Years (1993–1998)
In 1994 het Papa Roach hulle eerste EP, getiteld Potatoes for Christmas, vrygestel. Dave Buckner is tydelik vervang met Ryan Brown omdat Buckner die jaar in Seattle deurgebring het om in die kunste te studeer. In 1995 is die groep se tweede EP, getiteld Caca Bonita vrygestel. Teen hierdie tyd van Buckner weer terug.
Om te verseker dat die groep ontwikkel is was Will James vervang met Tobin Esperance omdat James se afwesigheid die groep se oefeninge en toere beperk het. Die oorgang was redelik maklik omdat Esperance reeds saam met die groep getoer het as 'n tegniese assistent.
In 1997 is die groep se eerste vollengte album, getiteld Old Friends from Young Years vrygestel. In 1998 is hulle derde EP, getiteld 5 Tracks Deep vrygestel en in 1999 is hulle vierde EP, met die titel Let 'Em Know vrygestel. Dié EP het die aandag van die Warner Music Group gelok, wat die produksie van 'n 5-snit voorbeeld-CD gefinansier het. Die Warner Music Group het egter besluit om nie 'n kontrak te sluit nie. Kort daarna is Shaddix deur DreamWorks gekontak met 'n aanbod vir die groep.
Ochna membranacea
Ochna membranacea is 'n struik of klein boompie wat tot die Ochnaceae familie hoort. Die spesie is inheems aan Angola, Benin, die Demokratiese Republiek die Kongo, Gaboen, Ghana, Guinee, Guinee-Bissau, Golf van Guinee-eilande, Ivoorkus, Kameroen, Kenia, Liberië, Nigerië, Sentraal-Afrikaanse Republiek, Sierra Leone, Soedan, Tanzanië, Togo en Uganda.
Papa Roach
Lovehatetragedy (2002–2003)
Op 18 Junie 2002 is die groep se tweede album, getiteld Lovehatetragedy vrygestel. Die album se eerste treffer, "She Loves Me Not" is op 4 Junie 2002 vrygestel en die album sy tweede treffer, "Time and Time Again" is op 17 Desember 2002 vrygestel.
Getting Away with Murder (2004–2005)
Op 31 Augustus 2004 is die groep se derde album, getiteld "Getting Away With Murder", vrygestel. Die eerste treffer van die album, "Getting Away With Murder" is op 23 Augustus 2004 vrygestel, die tweede treffer, "Scars", is op 19 Julie 2005 en die derde treffer, "Take Me" is aan die einde van 2005 vrygestel.
The Paramour Sessions (2006–2008)
Op 12 September 2006 is die groep se vierde album, getiteld The Paramour Sessions vrygestel. Die eerste treffer van die album, "... To Be Loved" is op 11 Oktober 2006 vrygestel en word op die oomblik gebruik as die temalied vir WWE Monday Night Raw. DIe tweede treffer, "Forever", die derde treffer, "Time Is Running Out" en die vierde treffer, "Reckless" is in 2007 vrygestel.
Op 25 April 2007 is bekend gemaak dat die tromspeler, Dave Buckner, die groep se volgende konserttoer sou mis. Die tromspeler van Unwritten Law, Tony Palermo, het vir Buckner ingestaan op die toer. Op 28 Januarie 2008 het Shaddix amptelik aangekondig dat Buckner die groep sou verlaat.